WHA เด้งแรง4% คาดเก็งกำไรราคาลงลึก-โบรกฯชี้พื้นฐานแกร่งเคาะเป้าสูง 5 บาท
WHA เด้งแรง4% คาดเก็งกำไรราคาลงลึก-โบรกฯชี้พื้นฐานแกร่งเคาะเป้าสูง 5 บาท
WHA เด้งแรง4% คาดเก็งกำไรราคาลงลึก-โบรกฯชี้พื้นฐานแกร่งเคาะเป้าสูง 5 บาท
24 ม.ค. 2563

ผู้สื่อข่าวรายงานว่า บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ณ เวลา 11.07 น. อยู่ที่ระดับ 3.26 บาท บวก 0.14 บาท หรือ 4.49% ด้วยมูลค่าซื้อขาย 244.76 ล้านบาท ราคาหุ้นเด้งแรงหลังเป็นขาลงมานาน 4 เดือน โบรกยังคงคำแนะนำ”ซื้อ” ห้ราคาเป้าหมาย 5.00 บาท พร้อมแนะนำให้จับตาดูยอดขายที่ดินที่คาดว่าจะเร่งตัวขึ้นในครึ่งแรกปี 2563 ซึ่งจะช่วยยืนยันแนวโน้มที่เป็นบวกของอุตสาหกรรมจากการย้ายฐานการผลิต และนโยบาย EEC

บล.ซีจีเอส-ซีไอเอ็มบี ระบุในบทวิเคราะห์โดนแนะ Theme Play :Oversold Play :TOP (RSI 19.85) WHA (RSI 21.90) SCB (RSI 23.75)  AMATA (RSI 25.74) SPRC (RSI 26.45) IRPC (RSI 26.64) ERW (RSI 27.59) ANAN (RSI 28.43) COL (RSI 28.84) TRUE (RSI 29.41) DTAC (RSI 29.41)
 
บล.เคจีไอ ระบุว่า ราคาหุ้นร่วงแรงแต่ปัจจัยพื้นฐานยังเหมือนเดิม ราคาหุ้นลดลงมาถึงกว่า 20% ในช่วงเดือนที่ผ่านมาทั้งที่ปัจจัยพื้นฐานยังไม่มีอะไรเปลี่ยนไป โดยเราคาดว่าราคาหุ้นที่ตกลงมาเป็นการสะท้อนถึงกระแสข่าวลบ (การเมือง) เรามองว่ายอดการยื่นขอสิทธิประโยชน์ BOI ในปี 2562 ที่สูงถึง 7.56 แสนล้านบาท (เกินเป้าของ BOI ที่ 7.50 แสนล้านบาท) เป็นสัญญาณดีสำหรับอุปสงค์ที่ดินในนิคมอุตสาหกรรม
ดังนั้นจึงยังคงสมมติฐานยอดขายที่ดินในประเทศไทยในปี 2563 ที่ 1,200 ไร่ และปี 2564 ที่ 1,500 ไร่ และยอดขายที่ดินในประเทศเวียดนามไว้ที่ปีละ 200 ไร่ โดยคาดว่กำไรสุทธิในปี 2563 จะโต 29%
ยังคงคำแนะนำ “ซื้อ” WHA และให้ราคาเป้าหมาย SOTP ปี 2563 ที่ 5.00 บาท แนะนำให้จับตาดูยอดขายที่ดินที่คาดว่าจะเร่งตัวขึ้นในครึ่งแรกปี 2563 ซึ่งจะช่วยยืนยันแนวโน้มที่เป็นบวกของอุตสาหกรรมจากการย้ายฐานการผลิต และนโยบาย EEC